Id-Deċiżjoni Tal-Kummissjoni
tas-17 ta’ Diċembru 1991
li temenda d-Deċiżjoni 79/542/KEE biex tistabbilixxi lista ta’ pajjiżi terzi minn fejn l-Istati Membri jawtorizzaw l-importazzjoni ta’ l-annimali tar-razza taż-żwiemel
(92/14/KEE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ekonomika Ewropea,
Wara li kkunsidrat id-Direttiva tal-Kunsill 90/426/KEE [1] tas-26 ta’ Ġunju 1990 dwar il-kondizzjonijiet tas-saħħa ta’ l-annimali li jirregolaw il-moviment minn pajjiżi terzi ta’ l-annimali tar-razza taż-żwiemel u partikolarment l-Artikolu 12 tagħha,
Billi d-Deċizjoni tal-Kunsill 79/542/KEE [2], kif l-aħħar emendata bid-Deċizjoni tal-Kummissjoni 91/361/KEE [3], il-Kunsill stabbilixxa lista ta’ pajjiżi terzi minn fejn l-Istati Membri jawtorizzaw l-importazzjonijiet ta’ l-annimali tal-fart, il-majjali u l-laħam frisk, inklużi l-prodotti tal-laħam;
Billi huwa neċessarju li tkun immodifikata din id-Deċizjoni issa biex tieħu akkont ta’ l-importazzjoni minn pajjiżi terzi ta’ l-annimali tar-razza taż-żwiemel mingħajr preġudizzju għall-kondizzjonijiet stabiliti fid-Deċiżjoni tal-Kummissjoni 89/15/KEE [4], kif l-aħħar emendata bid-Deċizjoni 91/487/KEE [5];
Billi l-miżuri li hemm provvediment dwarhom f’din id-Deċiżjoni huma bi qbil ma’ l-opinjoni tal-Kumitat Veterinarju Permanenti,
ADOTTAT DIN ID-DEĊIŻJONI:
L-Artikolu 1
Id-Deċiżjoni tal-Kunsill 79/542/KEE hija emendata kif ġej:
1. It-Titolu hu mibdul b’dan li ġej:
"Id-Deċiżjoni Kunsill 79/542/KEE tal-21 ta’ Diċembru 1976 li tħejji lista ta’ pajjiżi terzi minn fejn l-Istati Membri jawtorizzaw l-importazzjoni ta’ l-annimali tal-fart, majjali, u tar-razza taż-żwiemel, laħam frisk u prodotti tal-laħam"
;
2. Fl-Artikolu 1 il-paragrafu li ġej huwa miżjud:
"3. (a) L-Istati Membri għandhom jawtorizzaw l-importazzjoni ta’ l-annimali tar-razza taż-żwiemel minn pajjiżi terzi li jidhru fil-parti I tal-kolonna speċjali għar-razza taż-żwiemel ta’ l-Anness.
(b) L-Istati Membri għandhom jawtorizzaw id-dħul temporanju fil-Komunità taż-żwiemel irreġistrati jew id-dħul mill-ġdid taż-żwiemel irreġistrati fir-territorju tal-Komunità wara li jkunu esportati temporanjament minn pajjiżi terzi jew partijiet ta’ pajjiżi terzi li jidhru fil-parti II tal-kolonna speċjali għar-razza taż-żwiemel ta’ l-Anness.
(ċ) Mingħajr preġudizzju għall-Artikolu 19 tad-Direttiva 90/426/KEE u sakemm dispożizzjonijiet speċifiċi permezz ta’ l-Artikolu 13(2) ta’ din id-Direttiva jkunu adottati, l-Istati Membri m’għandhomx jimportaw annimali tar-razza taż-żwiemel li jkunu ġejjin mill-pajjiżi segwenti:
- Il-Brażil
- Il-Kolumbja
- Il-Kosta Rika
- L-Eġittu
- L-Ekwador
- Il-Marokk
- Il-Perù
- L-Afrika t’Isfel
- It-Turkija
- Il-USSR
- Il-Venezwela."
3. L-Anness tad-Deċiżjoni 79/542/KEE hu mibdul bl-Anness għal din id-Deċiżjoni.
L-Artikolu 2
Din id-Deċiżjoni għandha tkun tapplika mill-1 ta’ Jannar 1992.
L-Artikolu 3
Din id-Deċiżjoni hija indirizzata lill-Istati Membri.
Magħmula fi Brussel, fis-17 ta’ Diċembru 1991.